

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-746-С/20-1, О.С.

Датум: 30.12.2020. године

**МЛАДЕН ШИЦАР**

**ПРЕДМЕТ: Мишљење, доставља се.-**

Младен Шицар обратио се Републичкој комисији за утврђивање сукоба интереса у органима власти Републике Српске (у даљем тексту: Комисија) са упитом број 02-746-С/20 од 23.12.2020. године.

У вези упита одборника Скупштине општине Нови Град, Републичка комисија за утврђивање сукоба интереса у органима власти Републике Српске, у складу са чланом 16. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) дала је следеће:

**М И Ш Љ Е Њ Е**

Републичкој комисији за утврђивање сукоба интереса у органима власти Републике Српске (у даљем тексту: Комисија), се путем мејла дана 23.12.2020. године обратио Младен Шицар за давање мишљења.

У упиту Младен Шицар наводи сљедеће да је на претходним локаланим изборима изабран за одборника у Скупштини општине Нови Град. Именовани даље наводи да тренутно обавља функцију директора КП „Водовод и канализација“ ад Нови Град.

Његов упит гласи да ли постоји законски рок за подношење оставке на мјесто директора након преузимања цертификата. Такође, именовани тражи мишљење да ли постоји законска могућност да га надзорни одбор након оставке именује за вршиоца дужности на период од 60 дана, како би у то вријеме окончао пословну годину предајом завршног рачуна и спровео процедуру конкурса за избор новог директора.

Чланом 5. Закона о спречавању сукоба интереса у органима власти Републике Српске („Службени гласник Републике Српске“, број: 73/08, 52/14) прописано је да изабрани представници, носиоци извршних функција и савјетници не могу, у вријеме док врше јавну функцију и три мјесеца након престанка јавне функције, бити чланови надзорног одбора или директори јавних предузећа.

Чланом 10. Закона о спречавању сукоба интереса у органима власти Републике Српске прописано је сљедеће:

„ Изабрани представници, носиоци извршних функција и савјетници дужни су поднијети оставку на сваку од неспојивих функција и послова најкасније један дан прије преузимања јавне функције.“

Сходно горе наведеном због неспојивости функција законски рок да се поднесе оставка како је наведено у члану 10. Закона о спречавању сукоба интереса у органима власти Републике Српске је један дан прије преузимања мандата.

Одлучивање о именовању вршиоца дужности може да врши једино надзорни одбор КП „Водовод и канализација“ ад Нови Град, те наша Комисија није у могућности да Вам одговори по овом наведеном питању..

ПРЕДСЈЕДНИЦА КОМИСИЈЕ

Обренка Слијепчевић

Доставити:

1. Младен Шицар
2. У спис предмета;
3. а. а